

**MICROSOFT EXCEL**

**Drugi termin**

Izgled radnog lista **Tabela**. Izgled radnog lista **Statistika**.Data vam je Excel tabela sa podacima o studentima i skupljenim poenima tokom semestra. Na osnovu unijetih podataka, uraditi sledeće:

**RADNI LIST TABELA:**

1. U kolonu **DU** (**D**omaći **U**kupno) unijeti ukupan broj domaćih zadataka kao zbir odgovarajućih ćelija iz kolona **D1** do **D5**.
2. U kolonu **PU** (**P**risustva **U**kupno) unijeti ukupan broj prisustava kao zbir odgovarajućih ćelija iz kolona **P1** do **P5**.
3. U kolonu **PIU** (**P**rije **I**spita **U**kupno) unijeti ukupan broj skupljenih poena prije završnog ispita kao zbir ćelija iz kolona **PU**, **DU**, **K1** i **K2**.
4. U kolonu **UK** (**Uk**upno) unijeti ukupan broj skupljenih poena kao zbir odgovarajućih ćelija iz kolona **PIU** i **I**.
5. U kolonu **UKsk** (**Uk**upno **sk**alirano) unijeti proizvod poena iz polja **UK** i **Faktora skaliranja** (ćelija **Y4**). Pri tom zaokružiti skalirane rezultate na jednu decimalu i voditi računa da se ne pređe maksimum: **= MIN(100,ROUND(S2\*Y$4,1))**
6. U polje **Ocjena** automatski unijeti ocjenu studenta i to samo ako je student radio završni ispit (koristiti funkciju ISNUMBER). Ocjene granice za ocjene su date desno od tabele sa poenima i taj opseg ćemo nazvati **Ocjene**.

Zadavanje imena opsega se vrši prvo selektovanjem opsega, pa unošenjem imena u **Name Box** u gornjem lijevom uglu prozora.

Unošenje ocjene se može vršiti pomoću funkcije VLOOKUP na sljedeći način: **=IF(ISNUMBER(R2),VLOOKUP(T2,Ocjene,2),"")**

**RADNI LIST STATISTIKA:**

1. Ispuniti tabelu za statistiku prvog kolokvijuma i tabelu ocjena na sledeći način:

* U ćeliju B6 upisati broj studenata koji je radio prvi kolokvijum: **=COUNTA(Tabela!M2:M36)**
* U ćeliju C6 upisati broj studenata koji je na kolokvijumu dobio 50% poena ili više: **=COUNTIF(Tabela!M2:M36; ">=10")**
* U ćeliju D6 upisati broj studenata koji je dobio ispod 10% poena na kolokvijumu: **=COUNTIF(Tabela!M2:M36; "<2")**
* U ćeliju E6 upisati broj studenata koji je na kolokvijumu dobio 90% poena ili više: **=COUNTIF(Tabela!M2:M36; ">=18")**
* U ćeliju D7 upisati prosjek poena na kolokvijumu: **=AVERAGE(Tabela!M2:M36)**
* U ćeliju D8 upisati prosjek poena na kolokvijumu samo onih studenata koji su dobili >=50%: **=SUMIF(Tabela!M2:M36; ">=10")/C6**
* U ćeliju B13 upisati broj ocjena A **=COUNTIF(Tabela!U2:U36;"=A")**. Isto uraditi za ostale ocjene.

**RADNI LIST TABELA:**

1. Filtrirati studente tako da se prikažu samo oni što imaju preko 90%, između 50% i 90%, manje od 20%.
2. Sortirati sve studente po broju poena (kolona UKsk) u opadajući redosled.
3. Automatski podesiti plavu boju pozadine u onim ćelijama kolone UKsk čija je vrijednost veća od 80, zelenom bojom čija je vrijednost između 50 i 80, i crvenom bojom tamo gdje je vrijednost manja od 50.
4. Formirati grafik tipa Column za 7 najboljih studenata na osnovu kolone UKsk. Grafik treba da ima naslov: Hall of Fame. Grafik snimiti u okviru radnog lista Sheet3, istog Excel dokumenta.